CELEX: 32016R0283
Language: bg
Date: 2016-02-24 00:00:00
Title: Регламент за изпълнение (ЕС) 2016/283 на Комисията от 24 февруари 2016 година относно класирането на някои стоки в Комбинираната номенклатура

1.3.2016   
            
            
               BG
            
            
               Официален вестник на Европейския съюз
            
            
               L 53/1
            
         РЕГЛАМЕНТ ЗА ИЗПЪЛНЕНИЕ (ЕС) 2016/283 НА КОМИСИЯТА
   от 24 февруари 2016 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) № 2913/92 за срок от три месеца след датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 февруари 2016 година.
      
         
            За Комисията,
         
         
            от името на председателя
         
         Stephen QUEST
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, изработено основно от пластмаса, с формата на заострен цилиндър (т.нар. „светодиодна лава лампа“), приблизително 17 cm висока. Изделието е заострено в горната част, с по-широка основа и прозрачна пластмасова средна част. Средната част е украсена със стилизирана фигура на момиче и е пълна с прозрачна течност, в която са суспендирани бляскави частици.
                  Основата съдържа няколко захранвани от батерии светодиоди (LED). Когато изделието бъде разклатено, средната част свети слабо в различни цветове. Светлината се излъчва само краткотрайно — за около една минута след разклащане.
                  Вж. изображението (1)
                  
               
               
                  3926 40 00
               
               
                  Класирането се определя от Общи правила 1 и 6 за тълкуване на Комбинираната номенклатура и от текстовете на кодове по КН 3926 и 3926 40 00.
                  Изделието не може да бъде класирано като лампа по позиция 9405, защото неговата основна функция не е осветяване, например на помещения, нито пък е специална лампа (вж. също Обяснителните бележки към Хармонизираната система за позиция 9405, I, 1 и 3).
                  В съответствие с обективните си характеристики изделието не е предназначено основно за забавление (за деца или възрастни) (вж. също Обяснителните бележки към Хармонизираната система за позиция 9503, буква Г). Следователно се изключва и класирането в позиция 9503 като играчка.
                  Поради обективните си характеристики изделието е предназначено най-вече за украса. Осветяването е само за подобряване на декоративния ефект.
                  Следователно изделието следва да се класира в код по КН 3926 40 00 като други предмети за украса от пластмаси.
               
            
         (1)  Изображението е само за информация.